Sommer woorde | Kaperjolle
Kaperjolle, June 14, 2009
‘n Groot-groot ding!
Kaperjolle, July 25, 2011
Kaperjolle, January 6, 2015
Kaperjolle — March 19, 2012
Kwistig verf jy my lewe
in skarlaken rooi en donder blou
wat skel teen die mure
wat ek om my hartseer bou.
Meng op jou pallet van woorde
tot al die kleure bloei
in my trane geboei.
Dis sommer net woorde wat gisteraand by my opgekom het voor ek gaan slaap het, en toe dink ek, ek moet dit iewers neerpen voor ek dit vergeet.
Die mens is maar ‘n vreemde wese. Hier waar ek vannag voor my rekenaar sit en werk dink ek aan soveel dinge en skielik besef ek dat, alhoewel ek nie altyd so dink nie, ek wel al baie waarhede oor die jare geleer het. Dis eers wanneer mens in soorgelyke situasies beland, dat jy eintlik besef dat jy al hierdie les geleer het. Maar pas mens altyd daardie kennis toe?
‘n Paar jaar (baie jare) gelede, wou ek teen almal se raad, iets doen. Ek het opgestaan vir my ‘regte’, baklei en hardkoppig besluit ek gaan dit doen – come hell or high water! En vandag as ek terugkyk oor my lewe, besef ek dat elke keer dat ek so hardkoppig oor iets was, het dit gewoonlik in ‘n tragedie/ongeluk of so-iets uitgeloop. Daarom haat ek dit as iemand sommer net NEE sê omdat NEE, NEE is of OMDAT EK SO Sê, of OMDAT JY ‘N VROU IS of vir enige ander onsinnige rede. Want daardie persoon plaas my onmiddellik in ‘n situasie dat ek moet baklei vir dit wat ek graag wil doen/hê, en dan kom sit daardie gogga hier op my skouer en fluister, “Baklei maar, jy weet wat gaan gebeur as jy dit doen.”
So het ek eendag na ‘n bakleiery met my man in die kar gespring en besluit EK SAL ry na waarheen ek ookal wou gaan. Maar die kar se neus was skaars uit die dorp toe oorval daardie vrees my en ek sien hoe skryf ek die kar af – en net daar draai ek om en gaan vra om verskoning en ons ry toe maar saam (Alhoewel hy nie baie gewillig was nie) en geen tragedie/ongeluk het ons getref nie.
Nou wonder ek, is hierdie vrese ongegrond, is ek kinderagtig of het ek iewers die emosionele pad byster geraak?
Ek haat dit ook om mense te oordeel (alhoewel ek dit in menslike swakheid partykeer doen) want as ek begin dink daaraan, dan dink ek – wat as ek dit eendag doen – en niemand het met my genade nie? Of erger nog – dalk is daar iemand wat sy mes so in het vir my dat daardie persoon tot alle uiterstes sal gaan om my tot vergelding te bring.
Partykeer dink ek hierdie vrese is irrasioneel maar partykeer dink ek dit hou my op die regte pad.
Wat dink julle? Het julle ook sulke vrese – asseblief sê ja, anders gaan ek nou begin bang word dat ek besig is om mal te word 😀
Next post Almal onder een vlerk
Previous post The Champ
13 Comments on "Sommer woorde"
Ek glo nie jy raak mal (of is) nie…mens raak net gemaklik in ‘n posisie. Toe ek en die ex nog saam was kon ek ook maar bitter min gewaag het. Maar toe moes ek leer om goed alleen te doen. MAAR nog al die jare het ek familie om my om te help….en laas jaar trek die laaste uit ons dorpie en weereens sit ek vinger alleen, Vrees kry mens soms onder maar soos jy sê, come hell and high water…doen sal ek!
Vrees is maar in elke een van ons
March 19, 2012 1:14 pm
Die lewe leer ons partykeer maar moeilike lesse 🙂 Dankie vir die inloer.
March 26, 2012 3:19 pm
Ek sit hede nou met so spook op my skouer.
Wikkel hom af MK!
Ek hou van jou vers…rym…sommer woorde, hierbo…..en nee, jy is nie mal nie. 🙂
Nee wat, jy is nie mal nie en jy is beslis ook nie alleen nie 🙂
Tel NATUURLIK ook as Ja?
En weet jy, ander kan ‘n mens erg oortuig dat jy verkeerd redeneer, of ‘n verkeerde plan in jou kop het…
So waar, en mens leen so maklik mens se ore uit.
Love this post Pienk! and I’m full of “vrese” myself.
Fear makes the world go round … or is that bravery?
Ek is saam jou op die een. so moenie worry nie, jy is nie alleen nie.
Ek se altyd vrees is wat ons voete plat op die aarde hou en ons nie laat grootkop kry. Enigeen wat se hy/sy het nie vrese nie, jok nie net vir almal rondom nie maar ook homself, en maak sodoende eintlik ‘n bespotting van homself. Dis hoe ek dit sien. En dit vat n baie spesiale, sterk mens om te erken hy het vrese…en jy is een van hulle.